Pozdravljeni, dijaki in dijakinje!

Tudi letos bo Odbor za dijake Zveze študentskih klubov Slovenije izvedel projekt Sejem rabljenih učbenikov, vendar pa bo potekal nekoliko drugače kot prejšnja leta, saj zbiranje večjega števila ljudi še vedno ni priporočljivo. Zaradi epidemije koronavirusa smo se odločili, da sejem letos prestavimo na splet, natančneje v Facebook skupino »**Sejem rabljenih učbenikov Zveze ŠKIS**«. V skupino boste lahko dijaki objavili fotografije učbenikov in zraven napisali njihovo ceno, s kupci pa se boste nato individualno dogovorili za prevzem (osebni ali po pošti – odločite se sami). Skupino »Sejem rabljenih učbenikov Zveze ŠKIS« bomo odprli **4. septembra 2020**.

Vzporedno s sejmom pa bo potekala tudi akcija »**Podarjam knjigo**«. Vse učbenike, ki jih ne potrebujete več, lahko prinesete ali pošljete na Zvezo ŠKIS, mi pa jih bomo posredovali tistim, ki jim nakup učbenikov predstavlja prevelik strošek.

Za vsa morebitna vprašanja mi lahko pišete na [kaja.trzan@skis-zveza.si](mailto:kaja.trzan@skis-zveza.si).

Upamo, da se nam pridružite v čim večjem številu!

Kaja Tržan

Vodja projekta Sejem rabljenih učbenikov 2020

Vodja Odbora za dijake Zveze ŠKIS